b'\n_START_ARTICLE_\nDmitrijus Boreiko\n_START_SECTION_\nBiografija\n_START_PARAGRAPH_\nGim\xc4\x97 1885\xc2\xa0m. Kaune, baig\xc4\x97 Kauno gimnazij\xc4\x85, v\xc4\x97liau Sankt Peterburgo Nikolajevo in\xc5\xbeinerijos mokykl\xc4\x85. Baig\xc4\x99s mokslus dirbo aeronautikos mokykloje. 1914 m. dalyvavo aviacijos parodoje Pary\xc5\xbeiuje, para\xc5\xa1\xc4\x97 kelias knygas apie aviacines technologijas. I pasaulinio karo metu dirbo aviacijos mokykloje pafront\xc4\x97je. 1917 m. tapo Ga\xc4\x8dino karin\xc4\x97s aviacijos mokyklos direktoriumi. Rusijos pilietiniame kare kovojo balt\xc5\xb3j\xc5\xb3 gretose. Bol\xc5\xa1evikums laim\xc4\x97jus pilietin\xc4\xaf kar\xc4\x85 pab\xc4\x97go \xc4\xaf Charbin\xc4\x85, dirbo Charbino universiteto d\xc4\x97stytoju, kur d\xc4\x97st\xc4\x97 teorin\xc4\x99 mechanik\xc4\x85, in\xc5\xbeinerij\xc4\x85. Prisid\xc4\x97jo prie \xc4\xafvairi\xc5\xb3 Charbino miesto technologini\xc5\xb3 statini\xc5\xb3 projektavimo. II pasaulinio karo metu dirbo Japonijos kariuomen\xc4\x97s konsultantu aviacijos klausimais. 1946 m. suimtas SMER\xc5\xa0, tais pa\xc4\x8diais metais nu\xc5\xbeudytas Usurijsko kal\xc4\x97jime, 1993 m. reabilituotas.'